Oga as you dey talk no good. When person die, we suppose show compassion now

As those pipu perish for express so, e fit be anybody family member for accident next time. We no even get compassion again. E show say our own don finish for dis country so? As anybody fit die at anytime.

Na your own finish o, I reject it in Jesus name. I cover my family with the blood of Jesus

Madam I follow you talk? Which one be the one wey you dey reject in Jesus name?

(Laughter in bus)

No be only roads for dis country kpafuka

Everything don spoil. No light, no water, no security.

We dey get light one hour every day before and now the transformer blow this morning

Ah your own better now, for my area now for Ketu, we never get light for tere months.

Everything wey President Lucky tuk say e go do, e never do one. Not even one. Very tereble

No be all of una dey shat South-South dat year,

Na lie o, me na that Pastor I vote for

Me na the Alhaji I vote for

I had no shoes; I had no shoes, who get shoe wen im small

Me wey trek from Sakponba road for Benin take reach Ekenwan go school and I still carry first.

Oga I know Benin well well o, and na ashawo girls full that place wey you just call, you sure say na school you go so?

(More laughter in bus)

Anyway, no be one day dem take build Rome, abi no be so dem dey talk am

Yes o , my brother you are right. To the point say, pipu don dey sue govament for court

Una no see Baba Suwe, e don hammer now. 25 million naira, just like that